જે રીતે રિઝર્વ બેન્ક સહિતના બેન્ક કર્મચારીઓ કમિશનથી કાળી નોટોને ધોળી કરવાનાં કૌભાંડમાં પકડાતા જાય છે, આવકવેરાના ઉપરાઉપરી પડતા દરોડાઓમાં છાણા નીચેથી વીંછી નીકળતા જાય છે, મહેશ શાહ અને ભજિયાંવાળાઓ પકડાતા જાય છે, જનધન યોજનામાં અચાનક કરોડો રૂપિયાનો પ્રવાહ ખડકાયો છે અને સહકારી બેન્કોની જે રીતે ગોલમાલ પ્રગટ થતી જાય છે તે બધું જોતાં કાળું નાણું ખરેખર તો હવે પછી હાથમાં આવીને નષ્ટ થવાનું છે.